Distritong pambatas ng Surigao del Norte

Ang mga Distritong Pambatas ng Lalawigan ng Surigao del Norte, Una at Ikalawa ang mga kinatawan ng lalawigan ng Surigao del Norte sa mababang kapulungan ng Pilipinas.

Kasaysayan 
Ang kasalukuyang nasasakupan ng Surigao del Norte ay dating bahagi ng kinakatawan ng dating lalawigan ng Surigao (1907–1961).

Sa bisa ng Batas Pambansa Blg. 2786 na naipasa noong Hunyo 19, 1960, hinati ang noo'y lalawigan ng Surigao sa dalawa, Surigao del Norte at Surigao del Sur at binigyan ng tig-iisang distrito. Nagsimulang maghalal ng kinatawan ang solong distrito ng lalawigan noong eleksyon 1961.

Bahagi ito ng kinakatawan ng Rehiyon X sa Pansamantalang Batasang Pambansa, mula 1978 hanggang 1984. Mula 1984 hanggang 1986, nagpadala ng isang assemblyman at-large ang lalawigan sa Regular Batasang Pambansa.

Sa ilalim ng bagong Konstitusyon, hinati sa dalawang distritong pambatas ang lalawigan noong 1987.

Sa bisa ng Batas Pambansa Blg. 9355 na niratipikahan noong Disyembre 2006, hiniwalay ang pitong munisipalidad ng unang distrito upang buuin ang lalawigan ng Dinagat Islands. Nabigyan ito ng sariling distrito na nagsimulang maghalal ng kinatawan noong eleksyon 2007.

Kahit pinawalang bisa ng Korte Suprema ang pagiging lalawigan ng Dinagat Islands noong Pebrero 11, 2010, hindi pa ito ganap bago ang Mayo 2010 eleksyon; kaya naman itinuloy ng Komisyon sa Halalan ang eleksyon para sa kinatawan ng Dinagat Islands. Kahit pangwakas na ang orihinal na desisyon ng Korte Suprema, patuloy pa ring nirepresentahan ng mga nahalal na kinatawan ng unang distrito ng Surigao del Norte at solong distrito ng Dinagat Islands.

Matapos baliktarin ng Korte Suprema ang nauna nitong pasiya noong Abril 12, 2011 at ginawang ganap ang Batas Pambansa Blg. 9355, ganap nang hiniwalay ang Dinagat Islands mula sa Surigao del Norte.

Unang Distrito 
Munisipalidad: Burgos, Dapa, Del Carmen, General Luna, Pilar, San Benito, San Isidro, Santa Monica, Socorro
 Populasyon (2015): 116,587

1987–2007 
Munisipalidad:Basilisa, Burgos, Cagdianao, Dapa, Del Carmen, Dinagat, Libjo, Loreto, General Luna, Pilar, San Benito, San Isidro, San Jose, Santa Monica, Socorro, Tubajon

Ikalawang Distrito 
Lungsod: Lungsod ng Surigao
Munisipalidad: Alegria, Bacuag, Claver, Gigaquit, Mainit, Malimono, Placer, San Francisco, Sison, Tagana-an, Tubod
Populasyon (2015): 368,501

Notes

Solong Distrito (defunct) 
Kasama ang Dinagat Islands

At-Large (defunct) 
Kasama ang Dinagat Islands

Tingnan din 
Distritong pambatas ng Surigao
Distritong pambatas ng Dinagat Islands

Sanggunian 
Philippine House of Representatives Congressional Library

Distritong Pambatas ng Pilipinas